钦定古今图书集成/明伦汇编/氏族典/第215卷 > 何茂先
## 钦定古今图书集成/明伦汇编/氏族典/第215卷 > 何茂先

按《名山藏本行记》：茂先，晋江人。口不二价，生无二色，
事继母至孝，继母病，祷神愿代。继母有女与子同痘，
女殊沉顿，为文告神，愿以己子代妹之生。其辞曰：“母
年已暮，生仅此女，民齿方壮，尚可图也。”竟子妹俱愈。
晚岁生涯疲乏，资本俱失，久之，乃知为邻人窃去，绝
口不言，曰：“言之，彼无颜为人矣。”一日赴卧床间，栋将
挠，忽起行栋，正挠其卧处。人谓善孝所感。